Helsesjefen: Kanskje klarer vi ikke å finne ut hvorfor Dale Oen døde
Den foreløpige obduksjonsrapporten gir ingen klare svar på hvorfor Alexander Dale Oen (26) døde brått. Sjefen for lokale helsetjenester i Coconino County, Barbara Worgess, sier til VG at de nå tar alle de nødvendige prøvene for å finne ut hvorfor hjertet til Oen stoppet. - Stort sett finner vi dødsårsaken, men kanskje klarer vi ikke å finne ut hvorfor han døde, sier Worgess.Coconino County Medical Office, som har utført obduksjonen, søker nå eksperthjelp fra en kardiovaskulær patolog for å prøve å finne flere svar, opplyser Worgess, BAKGRUNN:Alexander Dale Oen er død - Vi vet at Dale Oen ikke døde av en skade, som ved et fall. Han hadde ingen synlige ytre tegn som kunne indikere dødsårsaken, sier Worgess til VG. - Hvorfor søker dere hjelp fra en hjertespesialist? - Vi vet at han døde av hjertestans, men vi vet ikke hva som er årsaken til hjertestansen. Det kan være at det har vært noe feil med selve hjertet eller det kan ha skjedd som følge av ytre påvirkning. Det er så mange muligheter og det vil ta tid å fastslå endelig dødsårsak, sier Worgess. Onsdag blebåren med Alexander Dale Oen frigittfra myndighetene i Flagstaff og overgitt til et begravelsesbyrå i den lille amerikanske byen.- Vi kommer til å utføre flere tester fremover. Vi har blod- og vevsprøver, slik at vi kan utføre disse testene uten å ha kroppen tilgjengelig, sier Worgess. Overfor VG vil ikke Worgess si noe om hvilke prøver de tar i den videre jakten på dødsårsaken. Allmennlege og forsker innen idrettsmedisin, Erlend Andreas Haugstad, konstaterer at amerikanerne ikke har funnet noen tegn til anatomiske feil eller traume mot kroppen eller hjertet.Men hvor lang tid de resterende undersøkelsene vil ta, avhenger av dødsårsaken. - Med det mener man at det var ingen opplagte feil eller skader på organene som man kunne se med det blotte øye, eksempelvis fortykket hjertemuskel eller utvidet hjertekammer, forklarer Wasim Zahid, hjerteforsker ved Rikshospitalet, etter å ha lest den kortfattede obduksjonsrapporten. Minimum åtte uker- Også dødsfall grunnet høydeopphold kan avklares på få dager. Er det genfeil, avhengig av type, tar det lengre tid, kanskje flere uker, sier Zahid. Om det er medisiner som har forårsaket dødsfallet, kan være mer usikkert å fastslå. - En overdose kan oppdages raskt ved en obduksjon. Er derimot dødsfallet resultat av lengre tids bruk av medisiner, kan det hende at man aldri med sikkerhet finner ut av det, sier hjerteforskeren. Det er ikke kjent hvorvidt VM-vinneren har en underliggende hjertesykdom eller genfeil.- Ja, en fortykket hjertemuskel som er den vanligste årsaken til hjertestans hos unge idrettsutøvere, oppdages lett ved en obduksjon, sier professor Otto Smiseth ved Oslo universitetssykehus. Hvorvidt hjertefeilen oppdages, avhenger av hvilke type feil som foreligger. - Det finnes sjeldne årsaker til hjertestans på cellenivå som ikke er mulig å finne etter døden. Det har vært dødsfall hos unge idrettsutøvere hvor årsaken aldri er funnet, sier seksjonsoverlege Kenneth Knutsen ved Sykehuset i Vestfold. Han mener at obduksjonen sannsynligvis vil gi svaret på hvorfor Oen døde. - Det vil bli gjort et nitid arbeid med prøver av alt som er, her vil man etter all sannsynlighet finne svarene, sier Knutsen. Reportere i Oslo: SHAZIA SARWAR, MAY LINN GJERDING, ØYSTEIN LARSEN-VONSTETT og MONA GRIVI NORMAN
Legene som forsøker å finne årsaken til at Alexander Dale Oen døde, innrømmer at de kanskje aldri vil finne svaret.